《催雪》
宋代·方一夔

滕六避热属，飞雪不到城。人意逐高下，造化亦世情。

桂窗坐清晓，青山洒寒霙。巨松古须鬣，老梅玉璜珩。

仅馀小培塿，冈陇纵复横。其下数茅屋，榾柮烟火明。

我兴牛背上，披裘欲晨征。作诗逼僵龙，一夕纷瑶琼。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。